Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Luis Sánchez de Muniáin Lacasia jaunak aurkezturiko galdera, Bertizko Parke Naturaleko basoko pistei eta bideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduko 188. artikuluan ezarritakoaren babesean, honako galdera hau aurkezten dio Landa Garapeneko eta Ingurumeneko kontseilariari, idatziz erantzun dakion:

Joan den urteko urriaz geroztik itxita daude Bertizko Parke Naturaleko basoko pistak eta bideak.

Adierazten denaren arabera, hori gertatzen da urrian izandako haize-kolpe bortitzen ondorioz eroritako zuhaitzengatik.

Hiru hilabete iragan ondoren zergatik daude oraindik sarbideak itxita eta zuhaitzak kentzeko eginkizuna bete gabe?

Zer lan enkargatu da, eta noiz, egoera konpontze aldera?

Noizko aurreikusten da Bertizko Parke Naturaleko basoko pistak eta bideak berriz irekitzea?

Iruñean, 2021eko urtarrilaren 19an

Foru parlamentaria: Juan Luis Sánchez de Muniáin Lacasia